**Gratis forsikring på en KIA Picanto**

I segmentet for små biler, spiller KIA nu et stærkt kort ud. Henover sommeren kan du spare op til 9.000,- kr. på en KIA forsikring, når du køber en Picanto.

**Fredericia, den 8. juni 2016** – Der er penge at spare, hvis man er i markedet for én af de små biler. Køber man en KIA Picanto henover sommeren, får man første års forsikring med helt gratis. Fra kr. 84.498,- kan man blive den lykkelige ejer af en sprit ny KIA Picanto – og det første år skal man ikke tænke på udgifter til forsikringen.

Kampagnen er hverken betinget af alder eller bopæl. Du får altså første år gratis uanset nogle af førnævnte faktorer. Og der er dermed ingen forskel på, om du er 18 eller 45 år – eller hvor du bor.

Forsikringen tegnes gennem KIA Forsikring i samarbejde med Gjensidige, og eneste betingelse er, at slutsedlen på din nye Picanto er med metallak og underskrevet senest 31. juli 2016.

Besparelsen er særligt stor for de yngste bilkøbere, hvor udgiften til en bilforsikring er en væsentlig post i budgettet. Er man under 25 år sparer man således op til 9.000 kroner på forsikringen det første år, hvis man køber en Picanto i løbet af resten af juni måned samt hele juli måned med.

”Kombinationen af et højt tal på fødselsattesten og en bilforsikring er desværre en bekostelig affære, men med KIAs kampagne på alle Picanto modeller med metallak, hvor bilforsikringen er betalt det første år, slipper man for udgifter til en dyr forsikring, som ofte udelukker drømmen om en ny bil for de yngste billister”, siger salgschef Thomas Lund hos KIA Import Danmark.

Tilbuddet er specielt attraktivt nu, hvor man samtidig kan spare 20.000,- kr. på udstyr i en Attraction model. Fra kr. 104.999,- bliver man godt kørende i en smart og kæk 5-dørs bil, der både har klimaanlæg, 14” alufælge, læderrat og gearknop, sædevarme, bluetooth, privacy glass (mørktonede bagruder), krom dørhåndtag og krom detaljer indvendigt. Se hele modelprogrammet på Picanto og Picanto Attraction her: <http://ipaper.ipapercms.dk/KiaMotorsDanmark/Prislister/Picantoprisliste/>